Arròques formidables, ondades, plages damb cargolhets, prats verds, romegassi, carrerons plei d’arbilhons, hereishos e liquens, caminòus qu’eth sòn finau non se vedie, caserons rustics qu’en quèir era tarde deishauen anar des sòns bonhuts losats humades blues, cèus grisi, arrais de solei daurant eth sable, veles de pescaires crotzant era immensitat deth mar, ja blu, ja verdós, un dia net, er aute embaranat, un bugàs en orizon tintant eth cèu damb eth sòn hum, un batarràs ena montanha e d’auti accidents d’aqueth admirable hons poetic, afavorien as aimants, en tot balhar-les en cada moment un exemple nau entad aquera grana lei de Natura qu’èren en tot complir.